Какъв скейтборд да избера?
Скейтбордовете основно са два вида: лонгборд (по-голям и по-дълъг) и традиционен (съответно по-къс). За начинаещи е препоръчително да се избере предварително сглобен борд без грип лента. Това е важно, защото в първите уроци се упражнява спускане по наклон в седнало положение. В този случай, ако е поставена грип лента (чиято функция е да осигурява по-добро сцепление с подметките на обувките), има риск от протриване на дрехите. Затова, ако вече сте купили борд с грип лента, преди да седнете, постелете върху нея хавлиена кърпа. 

